Мы махуэхэм
ЩэкIуэгъуэм и 14, щэбэт
Фошыгъу диабетым ебэныным и дунейпсо махуэщ
Логопедым и дунейпсо махуэщ
Урысейм и социологхэм я махуэщ
Беларусым щагъэлъапIэ гъукIэм и махуэр
1666 гъэм япэу лъы хакIауэ щытащ. Ар зы хьэм къыхашри, нэгъуэщI хьэм хакIат.
1851 гъэм Санкт-Петербург — Москва гъущI гъуэгум цIыху къезышэкI мафIэгу япэу ирикIуащ.
1936 гъэм Москва къыщызэрагъэпэщащ дунейм и щытыкIэнум кIэлъыплъ институт нэхъыщхьэр.
1956 гъэм КПСС-м и обкомым щытепсэлъыхьащ Къэбэрдейр Урысейм езым фIэфIу зэрыгухьэрэ илъэс 400 зэрырикъум зэрызыхуагъэхьэзыр щIыкIэм. Доклад зыщIар обкомым и секретарь Бэрбэч ХьэтIутIэщ.
Индием щыщ политик цIэрыIуэ, а къэралым и япэ премьер-министру щыта Неру Джавахарлал къызэралъхурэ илъэси 126-рэ ирокъу.
ТхакIуэ Къашыргъэ ХьэпащIэ къызэралъхурэ илъэси 101-рэ ирокъу.
Къэрал, жылагъуэ лэжьакIуэ, УФ-м щэнхабзэмкIэ щIыхь зиIэ и лэжьакIуэ Ефэнды Джылахъстэн и ныбжьыр илъэс 91-рэ ирокъу.
УхуакIуэ, Социалист Лэжьыгъэм и ЛIыхъужь Алмэ Алий къызэралъхурэ илъэс 80 ирокъу.
Физико-математикэ щIэныгъэхэм я доктор, КъБКъУ-м и профессор Къэрмокъуэ Ахьмэд и ныбжьыр илъэс 68-рэ ирокъу.
США-м и къэрал секретару щыта Райс Кондолизэ и ныбжьыр илъэс 61-рэ ирокъу.
УсакIуэ, «Адыгэ псалъэ» газетым и корреспондент Гугъуэт Заремэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 7 — 9, жэщым градуси 2 — 3 щыхъунущ.
ЩэкIуэгъуэм и 15, тхьэмахуэ
Гъуэгум къыщыхъу автомобиль зэжьэхэуэхэм хэкIуэдахэр ягу къыщагъэкIыж дунейпсо махуэщ
Дзэм къулыкъу щищIэну ираджэм и урысейпсо махуэщ
Бразилие Республикэр къыщызэрагъэпэща (1889 гъэм) махуэщ
1764 гъэм Урысейм ХудожествэхэмкIэ и академиер къызэрагъэпэщащ.
1933 гъэм Москва япэ троллейбус линэхэм лэжьэн щыщIадзащ.
1934 гъэм СССР-м япэу щекIуэкIащ макъ зыщIэт теленэтынхэр.
1988 гъэм СССР-м къыщызэрагъэпэщащ зэщIэгъэуIуа щIэпхъаджащIэ гупхэм ебэнынымкIэ управленэр.
Техникэ щIэныгъэхэм я доктор, КъБКъМУ-м и профессор, ЩIДАА-м и член-корреспондент, КъБР-м мэкъумэш хозяйствэмкIэ щIыхь зиIэ и лэжьакIуэ Хьэшыр Юрий и ныбжьыр илъэс 78-рэ ирокъу.
Экономикэ щIэныгъэхэм я доктор, ЩIДАА-м и академик, Москва дэт финанс академием и ректор Есчындар Мухьэдин и ныбжьыр илъэс 64-рэ ирокъу.
Публицист, «Адыгэ псалъэ» газетым и редактор нэхъыщхьэм и къуэдзэ, КъБР-м щIыхь зиIэ и журналист Ширдий Маринэ къыщалъхуа махуэщ.
Къэбэрдей къэрал драмэ театрым и актрисэ Мэкъуауэ ФатIимэ къыщалъхуа махуэщ.
АР-м щIыхь зиIэ и артисткэ Къудей ФатIимэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, пщыхьэщхьэм уэшх тIэкIу къыщешхынущ. Хуабэр махуэм градуси 4 — 12, жэщым градуси 2 — 4 щыхъунущ.
ЩэкIуэгъуэм и 16, блыщхьэ
Зэхудэчыхыныгъэм и дунейпсо махуэщ
Проект зыщIым и урысейпсо махуэщ
1933 гъэм СССР-мрэ США-мрэ дипломатие зэпыщIэныгъэхэр яку дэлъ хъуащ.
1942 гъэм «За Советскую Кабардино-Балкарию!» листовкэр къыдагъэкIыу щIадзащ.
1943 гъэм Яхэгуауэ Михаил Совет Союзым и ЛIыхъужь цIэр къыфIащащ.
Физико-математикэ щIэныгъэхэм я доктор, КъБКъУ-м и профессор Дыкъынэ Хьэсэнбий и ныбжьыр илъэс 79-рэ ирокъу.
Физико-математикэ щIэныгъэхэм я доктор, КъБКъУ-м и профессор Щокъарэ Хьэсэнбий и ныбжьыр илъэс 72-рэ ирокъу.
Оперэ уэрэджыIакIуэ, УФ-мрэ КъБР-мрэ щIыхь зиIэ я артист Батыр Мухьэдин и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 4 — 8, жэщым градуси 3 — 4 щыхъунущ.
